
Grozījumi Covid-19 infekcijas izplatības seku pārvarēšanas likumā
Izdarīt Covid-19 infekcijas izplatības seku pārvarēšanas likumā (Latvijas Vēstnesis, 2020, 110.A, 247.A nr.; 2021, 37., 50.B, 55.A, 68.A, 73.A, 118., 129.A, 186.A, 207., 232., 244.B, 248.B nr.) šādus grozījumus:
1. 14. panta 1.1 daļā aizstāt skaitļus un vārdus "2021. gada 31. decembrim" ar vārdiem "saistībā ar Covid-19 izplatību noteiktās ārkārtējās situācijas beigām".
2. 23. pantā:
izteikt pirmo daļu šādā redakcijā:
· "(1) Sabiedrība, uz kuru attiecas Gada pārskatu un konsolidēto gada pārskatu likums, ir tiesīga gada pārskatu un konsolidēto gada pārskatu par 2019. pārskata gadu, par 2020. pārskata gadu un par 2021. pārskata gadu iesniegt termiņā, kas par trim mēnešiem pārsniedz Gada pārskatu un konsolidēto gada pārskatu likuma 97. panta pirmajā daļā noteikto iesniegšanas termiņu.";
izteikt otro daļu šādā redakcijā: 
· "(2) Biedrība vai nodibinājums, kas gada pārskatu iesniedz termiņā, kas pārsniedz Biedrību un nodibinājumu likuma 52. panta trešajā daļā un 102. pantā noteikto gada pārskata iesniegšanas termiņu, ir tiesīgi iesniegt Valsts ieņēmumu dienestam gada pārskatu vai tā daļu par 2019., 2020. un 2021. gadu attiecīgi līdz 2020. gada 31. jūlijam, 2021. gada 30. jūnijam un 2022. gada 30. jūnijam.";
izteikt trešo daļu šādā redakcijā: 
· "(3) Reliģiskā organizācija, kuras gada pārskatu iesniegšanas termiņu nosaka saskaņā ar likuma "Par grāmatvedību" 13. panta ceturtās daļas 2. punktu izdotie Ministru kabineta noteikumi par reliģisko organizāciju gada pārskatiem, ir tiesīga iesniegt Valsts ieņēmumu dienestam gada pārskatu vai tā daļu par 2019.,  2020. un 2021. gadu attiecīgi līdz 2020. gada 31. jūlijam, 2021. gada 30. jūnijam un 2022. gada 30. jūnijam.";
izteikt piekto daļu šādā redakcijā: 
· "(5) Sabiedriskā labuma organizācija Sabiedriskā labuma organizāciju likuma 13. panta pirmajā daļā minēto darbības pārskatu par 2019., 2020. un 2021. gadu ir tiesīga iesniegt Valsts ieņēmumu dienestam attiecīgi līdz 2020. gada 31. jūlijam, 2021. gada 30. jūnijam un 2022. gada 30. jūnijam."
3. Izslēgt 37. panta pirmajā daļā vārdus un skaitļus "Līdz 2021. gada 31. decembrim".
4. Izslēgt 37. panta vienpadsmito daļu. 
5. Papildināt pārejas noteikumus ar 19. punktu šādā redakcijā: 
· "19. Šā likuma 37. pants ir spēkā līdz brīdim, kad stājas spēkā grozījumi Kooperatīvo sabiedrību likumā un Biedrību un nodibinājumu likumā, kas paredz kooperatīvo sabiedrību biedriem un biedrības biedriem tiesības biedru kopsapulcēs piedalīties un balsot attālināti."
Likums stājas spēkā nākamajā dienā pēc tā izsludināšanas.

